અમી ત્રિવેદીના અવનિ પ્રોડક્શન્સ, ચેતન ગાંધીના રાજુ ગાંધી પ્રોડક્શન્સ દ્વારા નિર્મિત અને સુરેશ રાજડા લિખિત-દિગ્દર્શિત નાટક ‘સખણા રે’જો રાજ’માં પ્રેમને પામવા માટે કરવામાં આવતા નિર્દોષ ગોટાળા કઈ હદે હેરાનપરેશાન કરી મૂકે છે એની વાત કહેવામાં આવી છે. સુરેશ રાજડા કહે છે, ‘પ્રેમને પામવા માટે જે પ્રયાસ કરવામાં આવે એમાં થોડી ભૂલ હોય તો પણ એ ક્ષમ્ય હોય છે, કારણ કે પામવો તો પ્રેમ હોય છે. બસ, આ જ વાત પ્રસ્તુત કરવામાં આવી છે.’